ZAPISNIK 
31. sjednice Vijeća Mjesnog odbora Havidići, održane 18. prosinca 2023. godine
 s početkom u 18:00 sati.

Nazočni članovi Vijeća: Dragutin Havidić, Siniša Havidić, Enisa Hevešević, Kristina Vugrenić Šaško i Ljiljana Novaković Bokan.
Stručni referent: Stjepan Tomislav Križanić 

Predsjednik Vijeća, Dragutin Havidić pozdravlja prisutne, otvara sjednicu, utvrđuje da je sjednici nazočna večina članova Vijeća (4), te se može pravovaljano raspravljati i odlučivati. 
Prije utvrđivanja dnevnog reda, predsjednik otvara raspravu o zapisniku sa 30. sjednice Vijeća Mjesnog odbora Havidići.  
Nije bilo primjedbi.
Predsjednik daje na glasanje zapisnik sa 30. sjednice.
Jednoglasno (4„za“) je usvojen zapisnik sa 30. sjednice.
Predsjednik otvara raspravu o dnevnome redu. 
Predsjednik daje na glasanje dnevni red 
Jednoglasno (4„za“) je usvojen 
DNEVNI RED
1. [bookmark: _Hlk523472998]Ostavka člana vijeća Mjesnog odbora Havidići, Damira Vugrenića
2. Izvješće Mandatnog povjerenstva o ostavci člana Vijeća Mjesnog odbora Havidići 
3. Polaganje prisege člana Vijeća,
4. Prijedlog Financijskog plana Mjesnog odbora Havidići za 2024. – donošenje zaključka,
5. Prijedlog Plana malih komunalnih akcija Mjesnog odbora Havidići za 2024. – donošenje zaključka
6. Korištenje prostora mjesnog odbora Havidići
7. Pitanja, prijedlozi i obavijesti



Ad. 1. - Ostavka člana vijeća Mjesnog odbora Havidići, Damira Vugrenića


Predsjednik Vijeća Dragutin Havidić otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Konstatira se da je bivši član Damir Vugrenić podnio ovjerenu ostavku na mjesto člana Vijeća 7. prosinca 2023. Članovi Vijeća mjesnog odbora primili su na znanje podnesenu ostavku.



Ad. 2. - Izvješće Mandatnog povjerenstva o ostavci člana Vijeća Mjesnog odbora 
             Havidići 


Dragutin Havidić otvara drugu točku dnevnoga reda, daje informacije vezane uz drugu točku dnevnoga reda te daje riječ predsjedniku Mandatnog povjerenstva Siniši Havidiću.
Siniša Havidić podnosi Izvješće Mandatnog povjerenstva te moli članove da ga prihvate. 
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen 
I Z V J E Š Ć E
o ostavci člana Vijeća Mjesnog odbora Havidići s prijedlogom za verifikaciju mandata zamjeniku člana


I.

Mandatno povjerenstvo konstatira da je član Vijeća Mjesnog odbora Havidići Damir Vugrenić, izabran s kandidacijske liste SDP – Socijaldemokratska partija Hrvatske, sukladno članku 11. stavku 2. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba  4/13, 5/17, 7/17, 2/19, 28/20, 8/21, 10/21 - pročišćeni tekst), podnio ostavku na svoj mandat člana Vijeća Mjesnog odbora Havidići, podnošenjem pisane ostavke 07. prosinca 2023. te mu mandat prestaje s danom 07. prosinca 2023. 

U skladu s člankom 14. stavkom 1. i stavkom 3. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21, 10/21 - pročišćeni tekst ), zamjenik člana Vijeća Damira Vugrenića je Kristina Vugrenić Šaško.


                                                                               II.

Mandatno povjerenstvo predlaže Vijeću Mjesnog odbora Havidići da prihvati ovo Izvješće i donese Zaključak o prestanku mandata članu Vijeća i verifikaciji mandata zamjeniku člana Vijeća, u predloženom tekstu.                                              


Ad. 3. – Polaganje prisege člana Vijeća


Predsjednik Vijeća otvara treću točku te moli novog predloženog člana vijeća s liste SDP-a da  pročita riječi Prisege.
 	Kristina Vugrenić Šaško polaže prisegu pred članovima Vijeća Mjesnog odbora Haviići.
	Predsjednik Vijeća daje na glasanje ZAKLJUČAK
	Jednoglasno (4„za“) je usvojen Zaključak
Z A K LJ U Č A K
o ostavci mandata člana Mjesnog odbora Havidići i verifikaciji mandata novom članu Vijeća Mjesnog odbora Havidići


1. Prihvaća se Izvješće Mandatnog povjerenstva o ostavci mandata člana Vijeća Mjesnog odbora Havidići s prijedlogom za verifikaciju mandata zamjeniku člana. 
2. Utvrđuje se da, s danom  07. prosinca 2023., daje ostavku na mandat člana  Vijeća Mjesnog odbora Havidići Damir Vugrenić. 
3. Verificira se mandat Kristini Vugrenić Šaško s danom 18. prosinca 2023., zamjenici člana Vijeća Mjesnog odbora Havidići Damiru Vugreniću. 
4. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.	


Ad. 4. - Prijedlog Financijskog plana Mjesnog odbora Havidići za 2024.


Predsjednik Vijeća Dragutin Havidić otvara četvrtu točku dnevnoga reda, daje informacije vezane uz materijal te otvara raspravu u kojoj su sudjelovali svi članovi Vijeća. Nakon kraće rasprave, zatvara raspravu i daje na glasanje ZAKLJUČAK
	Jednoglasno (5„za“) je usvojen 
FINANCIJSKI PLAN
Mjesnog Odbora Havidići
za 2024.

Članak 1.
Financijski plan Mjesnog odbora Havidići za 2024. (dalje u tekstu: Plan) sastoji se od:

PRIHODA:									21.540,00 €
RASHODA:									21.540,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	21.540,00

	6711
	PRIHODI ZA FINANCIRANJE RASHODA POSLOVANJA
	21.540,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	21.540,00

	Izvor 1.1. OPĆI PRIHODI I PRIMICI
	9.540,00

	3291
	NAKNADE ČLANOVIMA VIJEĆA MJESNOG ODBORA
	9.540,00

	Izvor 4.1. PRIHOD OD KOMUNALNE NAKNADE
	12.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	12.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.



Ad. 5. - Prijedlog Plana malih komunalnih akcija Mjesnog odbora Havidići za 2024.

Predsjednik Vijeća Dragutin Havidić otvara petu točku dnevnoga reda, daje informacije vezane uz petu točku te otvara raspravu u kojoj su sudjelovali svi članovi Vijeća. 
Nakon kraće rasprave, zatvara raspravu i daje na glasanje ZAKLJUČAK
Jednoglasno (5„za“) je usvojen 
Plan malih komnalnih akcija
             Mjesnog odbora Havidići za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Havidići, a koji nisu obuhvaćeni drugim programom. 
2. Planirana sredstva za financiranje radova iz točke 1. ovog Plana iznose ukupno 15.000,00 eura. 
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj). 
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja. 
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program. 
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana. 
7. Ovaj Plan sastavni je dio Plana komunalnih aktivnosti Gradske četvrti Brezovica u 2024.


Ad. 6. – Korištenje prostora mjesnog odbora Havidići

Predsjednik Vijeća Dragutin Havidić otvara šestu točku dnevnoga reda, daje informacije vezane uz točku te otvara raspravu u kojoj su sudjelovali svi članovi Vijeća.
Stručni referent dao je informacije o točci dnevnoga reda te je zamolio članove Vijeća da za stranke podnesu zahtjeve za korištenje prostora i da o tome obavijeste zainteresirane udruge ako ih ima kako bi mogli koristiti prostor MO Havidići.   
Predsjednik Vijeća naglasio je da je ova točka informativnog karaktera te da se neće donositi nikakav zaključak. Kada politička stranka ili udruga podnesu zahtjev odobriti će im se korištenje na prvoj idućoj sjednici.

Ad. 7. – Pitanja, prijedlozi i obavijesti

Dragutin Havidić otvara sedmu točku dnevnoga reda, otvara raspravu u kojoj su sudjelovali svi članovi Vijeća. 
Enisa Hevešević zatražila je da se za kontejner u kojem se nalazi proctor Mjesnog odbora napravi septička jama i toalet te da se na kontejner priključi voda. 
Dragutin Havidić, obzirom da nije bilo više pitanja, zatvara raspravu i zaključuje sjednicu.

Sjednica je završila u 19,25 sati.

KLASA: 024-08/23-003/2501
URBROJ: 251-13-11-8/004-23-2
Havidić Selo, 18. prosinca 2023.
  

Zapisnik izradio:
Stjepan Tomislav Križanić



Predsjednik
Vijeća Mjesnog odbora Havidići

                     Dragutin Havidić

